GEA Logo
Ο **GEA** - Αστικός Μη Κερδοσκοπικός Οργανισμός GRAMMO, ΕΡΑΤΩ, ΑΠΟΛΛΩΝ είναι ελληνικός οργανισμός συλλογικής διαχείρισης και είσπραξης συγγενικών δικαιωμάτων. Εισπράττει αμοιβές από χρήστες μουσικής και τις αποδίδει μέσω του οργανισμού GRAMMO σε παραγωγούς, μέσω του οργανισμού ΕΡΑΤΩ σε τραγουδιστές και μέσω του οργανισμού ΑΠΟΛΛΩΝ σε μουσικούς στην Ελλάδα.

Ίδρυση
------

Η ίδρυση του GEA έγινε το 2011, με βάση το νόμο 3905/2010 και το νόμο 2121/1993 περί πνευματικών και συγγενικών δικαιωμάτων, από τρεις προηγούμενους οργανισμούς συλλογικής διαχείρισης και είσπραξης συγγενικών δικαιωμάτων, τους GRAMMO, ΕΡΑΤΩ και ΑΠΟΛΛΩΝ οι οποίοι είναι μέλη του και από τα αρχικά των οποίων πήρε το όνομά του. Ο GEA έχει μορφή αστικού μη κερδοσκοπικού οργανισμού συλλογικής διαχείρισης και είσπραξης συγγενικών δικαιωμάτων με άδεια από το Υπουργείο Πολιτισμού και Τουρισμού, υπό την εποπτεία του Οργανισμού Πνευματικής Ιδιοκτησίας.

Διοικητικό Συμβούλιου
---------------------

Η σύνθεση του πρώτου Διοικητικού Συμβουλίου του GEA για το έτος 2012 είχε ως εξής:
Δήμητρα Γαλάνη: Πρόεδρος
Kωνσταντίνος Γεωργούντζος: Αντιπρόεδρος
Μαργαρίτα Μάτσα: Γραμματέας
Ελένη Φωσκόλου: Ταμίας

Για το έτος 2013 η σύνθεση του Δ.Σ. έχει οριστεί ως εξής:
Μαργαρίτα Μάτσα: Πρόεδρος
Δήμητρα Γαλάνη: Αντιπρόεδρος
Ελένη Φωσκόλου: Γραμματέας
Kωνσταντίνος Γεωργούντζος: Ταμίας

Για το έτος 2014 η σύνθεση του Δ.Σ του GEA έχει οριστεί ως εξής: 
Κωνσταντίνος Γεωργούντζος: Πρόεδρος 
Δήμητρα Γαλάνη: Αντιπρόεδρος 
Μαργαρίτα Μάτσα:Ταμίας Δήμητρα Μπερδούση: Γραμματέας

Γενικός διευθυντής του GEA διορίστηκε από το 2012 ο Δημήτρης Γιαρμενίτης.

Αρμοδιότητες και αμοιβές
------------------------

Ο ρόλος του GEA είναι η χορήγηση άδειας σε όσους χρησιμοποιούν μουσική, η διαπραγμάτευση για την αμοιβή των συγγενικών δικαιωμάτων, η είσπραξή τους και η διανομή των αμοιβών στους GRAMMO, ΕΡΑΤΩ και ΑΠΟΛΛΩΝ, οι οποίοι τις διανέμουν σε παραγωγούς, τραγουδιστές και μουσικούς αντίστοιχα. Συμφωνα όμως με τα αμοιβολόγια ο GEA ζηταει μεγαλύτερες αμοιβές ακόμα και απο τους φορείς πνευματικών δικαιώματων ενώ παρουσιάζεται σαν φορέας είσπραξης των Grammo Ερατώ Απόλλων η Grammo εξαιρείται απο το αμοιβολόγιο και πληρώνεται απο τον χρήστη εκτός του αμοιβολογίου της GEA που είναι δημοσιευμένο στο site, ο Gea προ-εισπράττει τα δικαιώματα προτού λάβει το playlist εκμεταλλευόμενος τις αμοιβές το διάστημα αυτο. Ο Gea εχει οδηγήσει στα δικαστήρια επαγγελματίες,ραδιοφωνικούς σταθμούς, τηλεοπτικούς και σε όλες τις περιπτώσεις τα δικαστήρια έκριναν υψηλές τις αμοιβές που ζητάει ο φορέας για συγγενικά δικαιώματα απο τους χρήστες, και ενώ οι αποφάσεις των δικαστηρίων κρίνουν υπέρογκες τις αμοιβές που ζητάει συνεχίζει να διατηρεί παράνομα υψηλό αμοιβολόγιο, εκμεταλλευόμενος την αδυναμία κάποιων χρηστών να οδηγούνται στα δικαστήρια. .

Στον τύπο έχει αναφερθεί αμοιβολόγιο το οποίο κυμαίνεται από 2% των εσόδων για τηλεοπτικούς σταθμούς εθνικής εμβέλειας έως 1,5% του ανταποδοτικού τέλους από κρατικούς και τους δημοτικούς, ενώ για καταστήματα, υπολογίζεται το εμβαδόν του μαγαζιού ή ο βαθμός άρα και η αναγκαιότητα χρήσης της μουσικής, ώστε μικρότερα μαγαζιά να καταβάλλουν χαμηλότερες αμοιβές από μεγαλύτερα, παρόλα αυτά μετα το κλείσιμο της ΑΕΠΙ οι αμοιβες του GEA στα τιμολόγια αυξήθηκαν , ενω σε πολλές περιπτώσεις έχουν αναφέρει χρήστες ότι η χρέωση δεν γίβετε πάντα βάση του καταλόγου, θυμίζοντας έτσι την τακτική της ΑΕΠΙ, ενω η χρέωση μπορεί να ειναι ακριβότερη γις web radios, μη κερδοσκοπικούς οργανισμούς σε σχέση με τους μεγάλους χρήστες. .

Αναφορές και σύνδεσμοι
----------------------

1. ↑  ΦΕΚ 3245/30.12.2011
2. ↑  Νόμος 2121/1993
3. ↑  GEA: Τα πνευματικά δικαιώματα δεν είναι δωρεάν[*νεκρός σύνδεσμος*], 30 Οκτωβρίου 2012, ΑΓΓΕΛΙΟΦΟΡΟΣ
4. ↑  «GRAMMO». Αρχειοθετήθηκε από το πρωτότυπο στις 2 Ιουλίου 2012. Ανακτήθηκε στις 26 Ιανουαρίου 2013.
5. ↑  Καταστατικό Οργανισμού 'Ερατώ'[*νεκρός σύνδεσμος*]
6. ↑  ΑΠΟΛΛΩΝ
7. ↑  Νέος οργανισμός διαχείρισης πνευματικών δικαιωμάτων, musicpaper.gr, 7 Ιανουαρίου 2012
8. ↑  Ο Πολιτισμός ως συλλογική περιουσία πρέπει να γίνει και συλλογική ιδιοκτησία![*νεκρός σύνδεσμος*], εφημερίδα ΡΙΖΟΣΠΑΣΤΗΣ, 24 Δεκέμβρη 2011
9. ↑  Οι θέσεις του ΚΚΕ για τα πνευματικά δικαιώματα, εφημερίδα ΡΙΖΟΣΠΑΣΤΗΣ, 26 Φλεβάρη 2012
10. 1 2  Μι ρε σι Υπόθεση Συγγενικά Δικαιώματα Αρχειοθετήθηκε 2012-09-29 στο Wayback Machine. Athens Voice, the Paper, τεύχος: 406 - 26/09/2012
11. ↑  Τραβάνε στα δικαστήρια σταθμούς για αναδρομικά δικαιώματα από το 2000! Αρχειοθετήθηκε 2020-12-01 στο Wayback Machine. Agrinionews, 1 Ιουνίου 2012
12. ↑  Ο ιδιοκτήτης του STAR FM Θεσσαλονίκης καταγγέλει τους Οργανισμούς GRAMMO-ΕΡΑΤΩ-ΑΠΟΛΛΩΝ για το κλείσιμο του σταθμού Αρχειοθετήθηκε 2015-04-28 στο Wayback Machine. paskedi.gr, 21/9/2012
13. ↑  Το αμοιβολόγιο για τα συγγενικά δικαιώματα, Το Παρόν της Κυτιακής,Τυπολογίες, 16.10.2012
14. ↑  «Τα πνευματικά και συγγενικά δικαιώματα δεν είναι χαράτσι» Αρχειοθετήθηκε 2012-12-17 στο Wayback Machine. ΤΟ ΠΟΝΤΙΚΙ, 28 Αυγούστου 2012

Δείτε επίσης
------------

Συγγενικά δικαιώματα

Εξωτερικοί σύνδεσμοι
--------------------

* Οργανισμός Πνευματικής Ιδιοκτησίας
* www.geamusic.gr
* Rome Convention for the Protection of Performers, Producers of Phonograms and Broadcasting Organisations Αρχειοθετήθηκε 2007-06-10 στο Wayback Machine.
* Δημόσια Διαβούλευση για τους οργανισμούς συλλογικής διαχείρισης (ΟΣΔ) και το δικαίωμα δημόσιας εκτέλεσης έργων πνευματικής ιδιοκτησίας, 7 Δεκεμβρίου 2011 - 10 Ιανουαρίου 2012